
R E P U B L I K A    H R V A T S K A             
     
R J E Š E N J E


Županijski sud u Dubrovniku, po sucu izvršenja Zoranu Čengija, u predmetu izvršavanja kazne zatvora protiv osuđenika Silvija Filipovića, temeljem članka 55. stavak 2. Zakona o izvršavanju kazne zatvora („Narodne novine“ br. 14/2021 - dalje: ZIKZ), dana 28. srpnja 2026.

r i j e š i o   j e

I. Osuđenik SILVIJE FILIPOVIĆ, OIB:24864455177, sin Marijana-Marinka Filipovića i pok. Zvjezdane Filipović, rođ. Bartulović, rođen 5. studenog 1971. u Splitu, s prebivalištem u Opuzenu, Zrinjsko Frankopanska br. 21, VSS, sa završenim fakultetom prometnih znanosti, razveden, bez djece, nezaposlen, uzdržava se od ušteđevine, državljanin Republike Hrvatske, upućuje se na izvršavanje kazne zatvora u trajanju od 1 (jedne)  godine i 6 (šest)  mjeseci, ( u koju kaznu se ima uračunati vrijeme provedeno u istražnom zatvoru od 28. veljače 20267. do 11. lipnja 2026.) , po pravomoćnoj presudi Općinskog suda u Metkoviću broj: K-70/2026 od 27. svibnja 2026., zbog kaznenog djela iz članka 117. st. 1. i 2. i  čl. 179.a KZ/11.

II. Osuđenik se u skladu s člankom 56. stavak 2. ZIKZ-a, upućuje u Centar za dijagnostiku u Zagrebu, gdje se mora javiti dana 17. kolovoza 2026. 

III. Ako se osuđenik ne javi na izdržavanje kazne zatvora, izdat će se Policijskoj upravi Dubrovačko-neretvanskoj nalog za raspisivanjem tjeralice, odnosno raspisati će se Europski uhidbeni nalog.

IV. Temeljem članka 50. stavak 9. ZIKZ-a, troškove upućivanja na izvršenje kazne zatvora snosi ovaj sud iz svojih proračunskih sredstava. 
		
Obrazloženje

1. Presudom Općinskog suda u Metkoviću broj: K-70/2026 od 27. svibnja 2026. osuđeniku Silviju Filipoviću je izrečena kazna zatvora u trajanju od 1 (jedne) godine i 6 (šest)  mjeseci. U navedenu kaznu zatvora ima se uračunati vrijeme provedeno u istražnom zatvoru od 28. veljače 20267. do 11. lipnja 2026.

2. Budući je presuda Općinskog suda u Metkoviću, postala pravomoćna i izvršna 18. lipnja 2026., to se predmet upućuje dana 24. lipnja 2026. na izvršenje ovom sucu izvršenja kao mjesno nadležnom za izvršenje kazne zatvora nad osuđenikom Silvijem Filipovićem.

2.1. Nakon pregleda spisa, odnosno naloga Općinskog suda u Dubrovniku sa prilozima, ovaj sudac izvršenja utvrđuje da nema razloga ne izvršiti ovaj nalog. 

3. Osuđenik nije pristupio ovom sucu, oglušio se o pozive, pa ovo rješenje oglašavamo na oglasnu ploču suda i upozoravamo ga na mogućnost odgode izvršenja kazne, a sve temeljem članka 61. stavak 1. i 2. ZIKZ-a, sa naglaskom da ako traži odgodu izvršenja, molbu za odgodu mora podnijeti u roku od 3 dana od dana primitka ovog rješenja.

4. Za dan javljanja osuđenika u Zatvor u Zagrebu, Centar za dijagnostiku određen je dan 18. kolovoza 2026., a troškove putovanja iz mjesta prebivališta, odnosno boravišta do Zagreba snosit će ovaj sud iz svojih proračunskih sredstava.   
  
5. U slučaju da se osuđenik ne javi na vrijeme izdati će se nalog za raspisivanje  tjeralice, odnosno Europski uhidbeni nalog.
  
6. Radi svega navedenog riješeno kao u izreci ovog rješenja.

                      U Dubrovniku, 28. srpnja 2026.

        	     Sudac izvršenja

                                                                                          Zoran Čengija 










UPUTA O PRAVU NA ŽALBU:
Protiv ovog rješenja je dozvoljena žalba u roku od tri dana od dana primitka njegovog ovjerovljenog prijepisa. Žalba se podnosi izvanraspravnom vijeću ovog suda u tri istovjetna primjerka. Pravodobno podnesena žalba ovlaštene osobe zadržava izvršenje ovog rješenja. Optuženik žalbu može podnijeti i na zapisnik u ovom sudu ili je predati upravi Zatvora u Dubrovniku.

D N-a:
- osuđeniku Silviju Filipoviću, 
- Centru za dijagnostiku Zagreb (sa dokumentacijom),
[bookmark: _GoBack]- na spis Općinskog suda u Metkoviću broj: K-70/2026. 

